Spellemannprisen

For en oversikt over prismottagere det enkelte år, se årstallslenkene nederst på siden

Spellemannprisen er en prisutdeling til norske musikkartister som har utmerket seg på en positiv måte det foregående året. Prisen ble etablert på initiativ fra det norske IFPI (internasjonal organisasjon for platebransjen) og delt ut første gang i 1973 for  plateåret 1972 og har blitt delt ut hvert år siden. Utdelingen arrangeres av Spellemannskomiteen, som er oppnevnt av IFPI Norge og FONO.

 Om prisen 
Antall priser som deles ut, varierer noe fra år til år. I henhold til reglementet for 2024-utdelingen deles det ut priser i totalt 28 klasser. Av disse er det 17 sjangerbestemte klasser, tre priser til opphavsperson (komponist, tekstforfatter og låtskriver), syv tilleggsklasser (årets spellemann, årets nykommer, årets låt, årets musikkvideo, årets produsent, årets internasjonale suksess og årets utgivelse) samt hedersprisen. 

For hver av de sjangerbestemte klassene samt klassene for opphavspersoner og tilleggsklassene, med unntak av årets Spellemann, hedersprisen og årets utgivelse, utnevnes det en fagjury. Fagjuryene bestemmer ved hjelp av poenggivning over to runder hvilke av de påmeldte artistene og platene som skal nomineres i de ulike klassene. Det nomineres mellom tre og fem artister i hver klasse. Fagjuryen stemmer deretter fram en vinner som mottar en bronsestatuett og diplom. For klassen barnemusikk brukes i tillegg en barnejury til å kåre vinneren. I klassen årets låt kåres vinneren av fagjuryen i kombinasjon med publikumsavstemning. Det har tidligere også blitt brukt publikumsavstemning for å kåre vinneren av musikkvideo-klassen. For klassen årets utgivelse brukes en storjury sammensatt av alle medlemmene av fagjuryen. For klassene årets spellemann og hedersprisen nominerer en spesialjury artister og kårer vinneren på fritt grunnlag. Det blir på forhånd ikke offentliggjort noen nominasjoner for årets spellemann og hedersprisen.

 Klasser og priser   Nåværende sjangerbestemte klasser 
Ved utdelingen av 1972-prisen, ble det delt ut priser i syv sjangerbestemte klasser og tre heders- og bransjepriser. Siden da har det vært en del endringer i hvilke priser som deles ut, og navn og til dels innhold i de ulike klassene. De to eneste sjangerklassene som har vært totalt uforandret gjennom historien, er barneplate og åpen klasse. Begge har imidlertid vært fraværende ved to utdelinger hver. Alle klasser fra det første året deles fortsatt ut i en eller annen form.

 Klasser som har vært med siden første utdeling (1972) 
 Dagens navn Ikke utdelt Andre navn på klasse Merknad Barnemusikk  1978, 1979  Barneplate: 1972–2013  Åpen klasse  1990, 1994   To priser i 1978 og 1979 Viser  1994, 1995  Visesang: 1972–1996Viser og viserock: 1997–2000
Viser og visepop: 2021–2023  Pop  1978  Gruppe: 1972–1974, 1994–1996Pop-rock: 1975–1976Pop: 1977–1993, 2012Popgruppe: 1997–2011, 2013–2019  Popgruppe og popartist slått sammen fra 2020Også felles klasse i perioden 1979–1993 og 2012 Klassisk  1991–93, 1995, 1996   Felles med samtidsmusikk frem til 1994 (2 priser i 1975) Samtid  1991–93, 1995, 1996   Felles med klassisk musikk frem til 1994 (2 priser i 1975)Felles pris med elektronika i 2004

 Klasser som har blitt opprettet etter første utdeling 
 Dagens navn Førsteutdeling Ikke utdelt Andre navn på klasse Merknad Jazz  1973    Tradisjonsmusikk   1973   Folkemusikk/gammaldans: 1973–2010Folkemusikk: 1997, 1998, 2001
Folkemusikk/tradisjonsmusikk: 2011–2020  Gammeldans slått sammen med danseorkester i 1997 og 1998.Gammeldans ikke utdelt i 2001. Endret navn til tradisjonsmusikk i 2011. Rock  1976  1977, 1978, 1994   2 priser i 1980 og 1981 Hiphop  1996  2012  Dance/techno: 1996–1997Dance: 1998–1999Dance/hip-hop: 2000Hip-hop/RnB: 2004–2006Hip-hop: 2001–2003, 2007–2012Urban: 2013–2019  Hardrock & metal  1997   Hardrock: 1997–2000Metal: 2001–2023  Elektronika/dance  2000   Elektronika/samtidsmusikk: 2004Elektronisk musikk: 2012–2013Elektronika/dancemusikk: 2014–2016Elektronika: 2017-2023  Felles med samtidsmusikk i 2004 Blues  2001   Blues/country: 2003, 2004  Felles med country i 2003 og 2004 Country   2003   Blues/country: 2003, 2004  Felles med blues i 2003 og 2004 Kalt roots & country 1984–1993  Alternativ pop  2013   Indie: 2013–2017Indie/alternativ: 2018–2020Alternativ pop/rock: 2021-2023 RnB/Soul  2020    Urban splittet i hiphop og RnB/soul i 2020 Festmusikk  2021   

 Nåværende tilleggsklasser og priser til opphavsmenn 
I 1983 ble Årets spellemann innført som den første faste tilleggsklassen, de to første årene under navnet årets artist. Per 2020-utdelingen er det totalt ti faste tilleggsklasser. Fra Spellemannprisen 2007 til 2022 ble prisen årets nykommer/årets gjennombrudd utvidet til også å inneholde et arbeidsstipend på  kroner. Stipendet blir delt ut av bransjens vederlagsbyrå, Gramo, for å gi vinneren «et utgangspunkt for å arbeide videre med musikken sin, slik at de kan glede oss mer i fremtiden». Stipendet ble oppjustert til  for 2011.

I samarbeid med TONO ble det ved Spellemannprisen 2008 innført tre klasser for opphavspersoner (samtidskomponist, populærkomponist og tekstforfatter). Per 2024-utdelingen deles TONOs komponistpris og TONOs tekstforfatterpris ut i samarbeid med TONO, mens det i tillegg deles ut pris til låtskriver.

I samarbeid med Music Norway ble eksportprisen for første gang delt ut i 2016 for musikkåret 2015.  Ved utdelingen for 2017 endret prisen navn til årets internasjonale suksess og består av et Spellemanntrofé og et stipend under navnet «Det var her det begynte» på  kroner gitt av Kulturdepartementet som vinneren skal gi videre til en person, en organisasjon eller et miljø som i stor grad har bidratt til å inspirere og stimulere musikkinteressen hos vinneren.Nominerte til Årets internasjonale suksess

I tillegg til tilleggs- og opphavsmannklassene har det i perioder blitt delt ut priser som ikke har vært faste men som Spellemannskomiteen har tatt stilling til om skal deles ut hvert år. Dette gjelder priser som hedersprisen, bransjeprisen, fagprisen og produsentprisen. Hedersprisen og den tidligere bransjeprisen ble begge delt ut ved første utdeling. Hedersprisen er blitt delt ut fast siden 2009-utdelingen mens årets produsent ble innført som fast klasse under 2015-utdelingen.

 Dagens navn Første utdeling Ikke utdelt Andre navn på klasse Merknad Hedersprisen  1972  1989, 1991, 1993, 1994, 1997, 2001, 2002, 2004, 2008   Ikke fast pris fra starten. Årets spellemann  1983    Årets artist 1983-1984  Årets musikkvideo  1986  1987–1998, 2013–2014  Videoprisen 1999, 2000  Årets gjennombrudd  1989  1991, 1992  Årets nykommer 1989–2017  Inkluderete stipend fra Gramo mellom 2007–2022 Årets låt  1994    Låt 1994–2003, Årets hit 2004–2014   Årets utgivelse  1994  1997–2014, 2020  Album 1994–1996, Årets album 2015-2019  TONOs komponistpris  2008    Årets samtidskomponist ogÅrets populærkomponist 2008–2010  Slått sammen til én pris i 2011Deles ut i samarbeid med Tono TONOs tekstforfatterpris  2008      Årets tekstforfatter: 2008–2023Deles ut i samarbeid med Tono Årets produsent  2015      Tidligere delt ut som bransjepris/fagpris Årets internasjonale suksess  2015    Eksportprisen 2015–2016  Deles ut samarbeid med Music Norway.I en periode delt ut i juni. Årets låtskriver 2018     

 Utgåtte klasser 
Klasser som har kommet og forsvunnet igjen.

 Navn Periode Ikke utdelt Merknad Kor-plate  1979     Roots & country  1984–1993  1986  Blues/country og senere country ble innført i 2003 Beste plateomslag  1989, 1994–1995   Kammermusikk  1991–1996  1994  Ingen utdeling i klassisk musikk og samtidsmusikk i denne perioden Orkestermusikk  1992–1995  1994  Ingen utdeling i klassisk musikk og samtidsmusikk i denne perioden Orkester- og kormusikk  1991    Ingen utdeling i klassisk musikk og samtidsmusikk i denne perioden Artist  1997–2000     Underholdning  1989–1993     Tidenes norske hit  2001    I forbindelse med 30-årsjubileum Tidenes VG-listelåt  2008    Årets eksport-pris  2008    Årets fan  2010    Regissør musikkvideo  2010    Kvinnelige artist  1972–2011  1975–1977, 1997–2002  Erstattet av popsolist/vokalist i perioder.  Kvinnelig popsolist: 2003 Mannlige artist  1972–2011  1975–1977, 1997–2002  Erstattet av popsolist/vokalist i perioder.   Mannlig popsolist: 2003 Årets innovatør  2010–2011    Prisen videreføres av Spotify Danseband  1996–2016   Felles med gammeldans i 1997 og 1998 under navnet danseokester/gammeldans.Gikk under navnet danseorkester i 1996, 1999–2011. Årets takk  2017   Popartist  1975–2019  1978–1996, 2003–2012  Slått sammen med popgruppe i 2020.Også felles med popgruppe i perioden 1979–1993 og 2012Erstattet av klassene kvinnelige og mannlige artist i perioder.Andre navn:Vokalist: 1975–1977Popsolist: 1997–2017  Gullharpen  2023   Ble delt ut til «personer som har gjort en helt spesiell innsats for, og i, norsk musikkliv.»

 Mestvinnende artister 
24 artister står som vinner av fem eller flere Spellemannpriser. Oslo-Filharmonien er mestvinnende med 13 priser fordelt over seks tiår. Enkelte artister har vunnet flere priser både som soloartist og med band, som Morten Harket som totalt har vært med å vinne hele tretten priser, og Gustav Lorentzen som har vunnet prisen for seks forskjellige plater, to av dem med Knutsen & Ludvigsen.

13 priser
 Oslo-Filharmonien: 1972, 1981, 1984, 1987, 1990, 1992, 1998, 1999, 2009, 2018 (2 stk), 2019 (2 stk) (har også vunnet under navnene Filharmoniske Selskaps Orkester og Oslo Filharmoniske Orkester)
 Karpe: 2008, 2010, 2012, 2015, 2016 (2 stk), 2019, 2022 (6 stk)

11 priser
 Leif Ove Andsnes: 1991 (2 stk), 1992, 1993, 1998, 2000, 2002, 2003, 2005, 2011, 2012

9 priser
 a-ha: 1985 (2 stk), 1986 (3 stk), 2000 (2 stk), 2008, 2010
 Ole Ivars: 1996, 1999 (2 stk), 2000, 2003, 2004, 2005, 2010, 2023

8 priser
 Cezinando: 2016, 2017 (2 stk), 2020 (3 stk), 2023 (2 stk)

7 priser
 Odd Børretzen: 1974, 1996 (2 stk), 1997, 2001, 2002, 2008  
 Det Norske Kammerorkester: 1988 (2 stk), 1992, 1996, 1999, 2000, 2023

6 priser
 Röyksopp: 2001 (2 stk), 2002 (2 stk), 2005, 2010
 Madcon: 2004, 2007 (2 stk), 2008 (2 stk), 2010
 Lars Vaular: 2010 (2 stk), 2011 (2 stk), 2017, 2023
 Marie Ulven (Girl in red): 2020, 2021 (3 stk), 2025 (2 stk)

5 priser
 Lene Marlin: 1998, 1999 (4 stk)
 Truls Mørk: 1991, 1992, 1993, 1995, 1999
 Geirr Lystrup: 1981, 1988, 1992, 2003, 2005
 Madrugada: 1999, 2002, 2005 (3 stk)
 Vamp: 1993, 1996, 1998, 2005, 2006
 DumDum Boys 1988, 1989, 1990, 1992, 2007
 Espen Lind: 1997 (3 stk), 2006, 2008
 Sidsel Endresen: 1981, 1984, 1998, 2002, 2012
 Odd Nordstoga: 2002, 2004 (2 stk), 2013, 2015
 Susanne Sundfør: 2007, 2010, 2015 (3 stk)
 Arve Tellefsen: 1977, 1980, 1986, 1988, 2016
 Enslaved: 2004, 2006, 2008, 2010, 2017
 Frida Ånnevik: 2013, 2016, 2017, 2019, 2020

Etter hvert som det er blitt innført flere tilleggsklasser, har det blitt mulig å vinne mer enn en pris samme år. The Monroes var de første til å vinne to priser samme år under utdelingen i 1983. I nyere tid er det ikke uvanlig at samme artist vinner både tre og fire priser. Under 2022-utdelingen vant Karpe hele seks priser.

Artister som har vunnet seks priser samme år
 Karpe (2022)

Artister som har vunnet fire priser samme år
 Morten Harket (1995)
 Lene Marlin (1999)
 Briskeby (2000)

Artister som har vunnet tre priser samme år
 a-ha (1986)
 Anne Grete Preus (1994) 
 Espen Lind (1997)
 Morten Abel (2001)
 Madrugada (2005)
 Donkeyboy (2009)
 Susanne Sundfør (2015)
 Cezinando (2020)
 Girl in Red (2021)
 Marstein (2024)

 Fjernsynspriser 
Fjernsynsproduksjonen av Spellemannprisen har blitt nominert til flere priser under Gullrutens fagpriser. De vant sin første pris under Gullruten 2022 i klassen beste lysdesign for produksjonen av Spellemannprisen 2020 og vant Gullruten 2023 i klassen beste lyddesign for Spellemannprisen 2021.

 Nominert til Gullruten 2010 i klassen beste lysdesign/scenografi ved 
 Nominert til Gullruten 2012 i klassen beste regi flerkamera ved 
 Nominert til Gullruten 2015 i klassen beste regi ved 
 Nominert til Gullruten 2022 i klassen beste event- eller sportsprogram
 Gullruten 2022 i klassen beste lysdesign ved 
 Gullruten 2023 i klassen beste lydproduksjon ved Gaute Nistov og  med lydteam

 Referanser 

 Eksterne lenker 
 Spellemannprisens hjemmeside
 Søk blant vinnere av Spellemannprisen


Kategori:Utmerkelser etablert i 1973
Kategori:1973 i Norge
Kategori:TV-program med vinnere av Gullrutens fagpris
Kategori:Norske priser